पाकिस्तान सरकार ने कहा है कि कराची की हिंसा को रोकने के लिए सभी  क़दम उठाए जाएंगे

और अगर ये ना भी होता तो कम से कम ऑपरेशन करने वाले डॉक्टर ही कुछ सीख गए होते. लेकिन यहां तो वो आलम है जिसके बारे में किसी शायर ने कहा था:

मरीज़-ए-इश्क पर रहमत ख़ुदा की,

मर्ज़ बढ़ता गया ज्यूं ज्यूं दवा की.

नवाज़ शरीफ़ की पहली सरकार में कराची में ऑपरेशन जारी था. जिन्नाहपुर के नक्शे बरामद हो रहे थे, हर मुहल्ले में एक टॉर्चर सेल मिल रही थी.

कोरंगी और लालू खेत में लड़के फौजियों के साथ आंख-मिचौली खेल रहे थे और उस वक्त तक ब्रेकिंग न्यूज इज़ाद नहीं हुई थी.

इसीलिए शाम को पत्रकार भाई ईधी सेंटर (गैर सरकारी संगठन जो मुफ़्त एंबुलेंस सेवा देता है) को फ़ोन घुमाते, अस्पतालों का चक्कर लगाते, शाम को एक दूसरे से पूछते कि आज क्या स्कोर हुआ है.

खबर फाइल करते और फिर चाय-समोसे पर शहर के हालात पर विलाप करते.

ऐसी ही एक शाम को एक महिला पत्रकार आईं और सब को ये कह कर डांटा कि कराची जल रहा है और तुम लोग बैठे समोसे खा रहे हो. उस वक्त कराची की आबादी एक करोड़ से कम ही थी.

सबकी मंजिल कराची

एक और ऑपरेशन के लिए फिर थिएटर तैयार किया जा रहा है. जर्राह दस्ताने पहन रहे हैं और मरीज को बताया जा रहा है कि थोड़ी तकलीफ तो होगी लेकिन अब नश्तर के अलावा कोई चारा नहीं है.

कराची की आबादी इस वक्त दो करोड़ से ज्यादा हो चुकी है. मुझे नहीं लगता है कि कराची के लोग बाकी पाकिस्तानियों से ज्यादा बच्चे पैदा करते हैं.

कराची में हथियारबंद गिरोह लंबे समय से चुनौती बने हुए हैं

आबादी में इस बढ़ोत्तरी की बुनियादी वजह ये है कि पाकिस्तान के कई इलाकों में हालात कराची से भी ज्यादा खराब हैं या फिर देश के बड़े हिस्से तक ये जानकारी नहीं पहुंची है कि कराची बोरी बंद लाशों, वसूली करने वालों, कब्जा करने वालों और गैंगवार करने वालों का शहर है.

अगर ऐसा नहीं है तो फिर क्यों लोग अब भी यहां खिंचे चले आते हैं.

पाकिस्तान प्रशासित कश्मीर के मीरपुर से अगर कोई मैनचेस्टर नहीं जा सकता है तो नौकरी की तलाश में कराची आता है, ख़ैबर पख्तून ख्वाह के बालाकोट में जब भूकंप आता है तो प्रभावित लोग कराची का रुख करते हैं, पंजाब के सराइकी इलाके में जब किसानों की फसल बाढ़ में बह जाती है तो वो कराची आने वाली बस में सवार हो जाते हैं. बलूचिस्तान में लड़का बीए पास करे तो कहां जाए? कराची.

और ये तो पिछले चंद सालों का... \n\nउपरोक्त लेख के लिए मुझे एक अच्छा शीर्षक दें।
'कराची जल रहा है और तुम बांसुरी बजा रहे हो'